Burgenland
Burgenland on kolmanneksi pienin Itävallan osavaltioista. Se rajoittuu lännessä Ala-Itävaltaan ja Steiermarkiin, koillisessa Slovakiaan, idässä Unkariin sekä etelässä Sloveniaan. Osavaltion ja Unkarin rajalla sijaitsee Neusiedlerjärvi, joka on Euroopan järvistä toinen, jolla ei ole luonnollista laskujokea (toinen on Balaton).
Kisalföld
Kisalföld eli Pieni Unkarin tasanko on noin 8 000 neliökilometrin laajuinen tasankoalue Luoteis-Unkarissa, Lounais-Slovakiassa ja Itävallan itäosassa. Kisalföld on osa Karpaattien allasta, joka kattaa suurimman osan Unkarin pinta-alasta.